Goa internasjonale lufthavn

Goa internasjonale lufthavn (Goa International Airport) , vanligvis kjent som Dabolim Airport, er en internasjonal flyplass i Dabolim, hovedstaden i Goa i India. Den er den eneste flyplassen i Goa og opererer i et eget sivilt område på den militære flystasjonen i Goa, INS Hansa. Den ligger 4 kilometer fra nærmeste by, Vasco da Gama, og 30 km fra hovedstaden, Panjim.

Historie 

Flyplassen ble bygget i 1955 av den portugisiske stat på et 101 hektar stort område og ble kalt Aeroporto de Dabolim, den fikk senere sitt offisielle navn Aeroporto General Bérnard Guedes.

Fram til 1961 var flyplassen base for det portugisiske flyselskapet TAIP (Transportes Aéreos da Índia Portuguesa) som opererte regulær trafikk til Daman, Diu, Karachi, Mosambik, Portugisisk Timor og andre destinasjoner.

Under Indias annektering av Goa i desember 1961 ble flyplassen bombet av det indiske flyvåpen og deler av infrastrukturen ble 
ødelagt. To sivile fly, et Lockheed Constellation fra TAP Portugal og et Douglas DC-4 fra TAIP, klarte i løpet av natten å unnslippe med flyktninger og fløy til Karachi. I april 1962 ble Goa okkupert av den indiske marine, ledet av generalmajor K.P. Candeth som "overga" flyplassen til den indiske marine som i juni overleverte den  til en generalguvernør til det som ble benevnt som "Union Territory of Goa". 

Regeringen i Goa  har nå anbefalt overfor de indiske luftfartsmyndigheter at det blir bygget to flyplasser. Goas to nye flyplasser vil lett kunne ta den forventede trafikk i kommende ti-år.

Ulykker og hendelser 
 Den 1. oktober 2002 kolliderte to Ilyushin Il-38s og havarerte nær Dabolim Airport og 12 marinefolk ombord omkom og tre på bakken ble drept.

 Den 15. oktober 2012 ble to piloter og en passasjer drept da et HAL Chetak helikopter fra Indian Navy havarerte under landing.

Referanser 

Flyplasser i India
Goa